In rekenaar- en masjiengebaseerde telekommunikasieterminologie is 'n karakter 'n eenheid van inligting wat rofweg ooreenstem met 'n grafeem, 'n grafeemagtige eenheid, of 'n simbool, soos in 'n alfabet of sillabarium in die geskrewe vorm van 'n natuurlike taal.
In die verlede is die term karakter ook gebruik om na 'n spesifieke aantal aaneenlopende bisse te verwys. Terwyl daar vandag gewoonlik aanvaar word dat die begrip karakter in hierdie konteks na 8 bisse (een greep) verwys, is ander definisies soos 4 of 6 bisse al in die verlede gebruik.